Aποτίμηση της αξίας του αρδευτικού νερού στην περιοχή της Βόλβης
Creators: name: Λαζαρίδου, Δήμητρα Χρήστου
Publisher: name: Aristotle University of Thessaloniki
Year: 2010
Subjects: Μέθοδος εξαρτημένης αξιολόγησης
Αξία αρδευτικού νερού
Λεκάνη απορροής λίμνης Βόλβης
Contintent valuation method
Economic evaluation of irrigation water
Lake Volvi region

description: Στόχος της παρούσας εργασίας είναι η εκτίμηση της οικονομικής αξίας χρήσης του αρδευτικού νερού μέσα από τη μέθοδο της εξαρτημένης αξιολόγησης. Η επιλεγόμενη μέθοδος κατατάσσεται στις άμεσες μεθόδους αποτίμησης περιβαλλοντικών αγαθών. Χρησιμοποιείται ευρέως τις τελευταίες δεκαετίες και τυγχάνει διεθνούς αναγνώρισης.Επιμέρους στόχο της εργασίας αποτέλεσε η διερεύνηση της οικειότητας των ερωτώμενων με το πρόβλημα της ποσοτικής και ποιοτικής υποβάθμισης των υδάτων. Η συνολική οικονομική αξία του αρδευτικού νερού όπως προκύπτει από την εφαρμογή της μεθόδου εξαρτημένης αξιολόγησης αποτελεί μια εισερχόμενη παράμετρο για την ανάλυση κόστους οφέλους, η οποία κρίνεται απαραίτητη σε οποιαδήποτε παρέμβαση στη διαχείριση των υδάτων μιας περιοχής. Στο πρώτο κεφάλαιο της εργασίας παρουσιάζεται η κατάσταση αναφορικά με τη χρήση των υδατικών πόρων καθώς και τα προβλήματα που έχουν ανακύψει από τη μη ορθολογική χρήση τους. Γίνεται ακόμα αναφορά στην Οδηγία- Πλαίσιο 2000/60/ΕΚ για τα νερά. Η Οδηγία αυτή αποτελεί την κύρια νομοθετική πράξη που προσβλέπει στην ορθολογική διαχείριση και προστασία των υδάτων, προσεγγίζοντας το ζήτημα αυτό σε επίπεδο λεκάνης απορροής. Το περισσότερο καινοτόμο κομμάτι της είναι η εισαγωγή των οικονομικών μέτρων και ειδικότερα της πολιτικής της τιμολόγησης του νερού με σκοπό την προστασία και την αειφορική διαχείρισή του.Στο δεύτερο κεφάλαιο γίνεται αναφορά στην ανάγκη αποτίμησης της οικονομικής αξίας του νερού, ενώ αναφέρονται συνοπτικά και οι διαθέσιμες οικονομικές μέθοδοι αποτίμησης των φυσικών πόρων. Επιπλέον, στο συγκεκριμένο κεφάλαιο παρουσιάζεται συνολικά η μέθοδος της εξαρτημένης αξιολόγησης, ο τρόπος εφαρμογής της καθώς και τα συγκριτικά πλεονεκτήματα και μειονεκτήματα που αυτή εμφανίζει. Η περιοχή που επιλέχθηκε για την εφαρμογή της μεθόδου εξαρτημένης αξιολόγησης είναι η λεκάνη απορροής της λίμνης Βόλβης και περιγράφεται στο τρίτο κεφάλαιο. Η λανθασμένη διαχείριση στον τομέα των υδάτων όλων των προηγούμενων ετών καθώς και η απουσία μιας τιμολογιακής πολιτικής που να ενθαρρύνει την λελογισμένη χρήση του νερού έχουν οδηγήσει στην μερική υποβάθμιση των υδατικών πόρων της περιοχής. Στο τέταρτο κεφάλαιο περιγράφεται το ερωτηματολόγιο καθώς και η διαδικασία διεξαγωγής της έρευνας. Στο τέλος του κεφαλαίου αυτού παρουσιάζεται η στατιστική μέθοδος η οποία χρησιμοποιήθηκε, η μέθοδος της λογιστικής παλινδρόμησης.Από την ανάλυση των αποτελεσμάτων προέκυψε ότι η διάθεση συμμετοχής στο προτεινόμενο σενάριο επηρεάζεται από μια σειρά κοινωνικοοικονομικών παραγόντων όπως, το επίπεδο εκπαίδευσης και το εκτιμώμενο εισόδημα των ερωτώμενων, η αναγνώριση ή μη της σπατάλης του νερού που γίνεται στον τομέα της γεωργίας, αλλά και από παράγοντες που σχετίζονται με την εν γένει γεωργική τους δραστηριότητα. Για τον προσδιορισμό της μέσης επιθυμίας για πληρωμή στον προτεινόμενο φορέα χρησιμοποιήθηκαν τρία μοντέλα, το απλά ορισμένο μικτό πρότυπο, το διπλά ορισμένο μικτό πρότυπο καθώς και το τριπλά ορισμένο μικτό πρότυπο το οποίο έχει προταθεί τα τελευταία χρόνια και έχει χρησιμοποιηθεί μέχρι σήμερα σε περιορισμένο αριθμό ερευνών. H ετήσια αξία χρήσης του αρδευτικού νερού υπολογίστηκε ότι κυμαίνεται από 14€/στρέμμα έως 19€/στρέμμα περίπου. Η διακύμανση αυτή αφορά στις διαφορετικής τιμές που προέκυψαν από τη χρήση των τριών διαφορετικών προτύπων της μεθόδου. Η διπλά ορισμένη μέθοδος φαίνεται να δίνει περισσότερο αξιόπιστα αποτελέσματα στην παρούσα έρευνα. Η έντονη λοξότητα της κατανομής της διάθεσης πληρωμής οφείλεται στην ύπαρξη απαντήσεων διαμαρτυρίας, οι οποίες αναγνωρίστηκαν και αντιμετωπίστηκαν σε μεγάλο βαθμό με τη χρήση του μικτού προτύπου. Τέλος, η ανάλυση των απαντήσεων, στις ερωτήσεις που συνδέονται με την περιβαλλοντική οικειότητα, εμφανίζει ιδιαίτερα υψηλό το ποσοστό αυτών που αναγνωρίζουν πως η ανορθολογική χρήση του νερού στον τομέα της γεωργίας επιδεινώνει το πρόβλημα της ποσοτικής υποβάθμισης των υδάτων.
description: The aim of this study is to assess the economic value of irrigation water, through the Contingent Valuation Method (CVM). The chosen method is classified as a method of direct valuation of environmental goods. It is widely used in recent decades and it is recognized internationally. Moreover in this study investigated the familiarity of respondents with the problem of the degradation of water quantity and quality. The total economic value of irrigation water according to the contingent valuation method constitutes an incoming parameter for cost-benefit analysis, which is essential to any intervention in water management of a region. In the first chapter presented the situation regarding the use of water resources and the problems that have arisen due to the irrational use. There is even a reference to the Framework Directive 2000/60/EC.The Directive is the main instrument that aims to the rational management and protection of water. The most innovative thing of this Directive is the introduction of economic measures and especially the policy of pricing water, for the protection and sustainable management of water resources. The second chapter refers to the necessity of economic valuation and also here are summarized the economic valuation methods of natural resources. In addition, this chapter presents the overall approach of Contingent Valuation Method, its implementation as well as the comparative advantages and disadvantages of this method. The area chosen for the implementation of the Contingent Valuation Method is the basin of Lake Volvi, as it described in chapter three. The improper management of water in all previous years and the absence of a pricing policy which encourage the rational use of the water resources, have resulted in partial degradation of water resources in this region. In the fourth chapter is described the questionnaire and the process of conducting research. At the end of this chapter presented the statistical method which was used, the method of logistic regression. The analysis results indicate that the willingness of participation in the proposed scenario is influenced by a number of socioeconomic factors as the education level and the estimated income of respondents, the recognition or non-recognition of water wastage in the agriculture sector, but also by factors related to the overall agricultural activity. To determine the average willingness to pay for the proposed management authority are used three models, the single-bounded mixed model, the double-bounded mixed model and the triple-bounded mixed model, the last one is the model that has been proposed in recent years and has been used in a limited number of studies. The annual use value of irrigation water is estimated that ranges between14€ to 19€ approximately. The variance relates to the different values obtained from the use of the three different models. The double-bounded method seems to give more reliable results in this study.The strong skew of the willingness to pay distribution is owed in the existence of protest votes which is recognized and faced suitably with the use of mixed model. Finally, the analysis of responses to questions related to environmental familiarity, indicates a very high percentage of those who recognize that the irrational use of water in agriculture aggravates the problem of quantitative degradation of the water.